Läti põllumajandusministeerium üritab kehtestada piirangud Eesti odavama suhkru impordile Lätisse.    Ministeerium ning kaks Läti suhkrutootjat Liepajas ja Jelgavas kardavad, et Eestis võib olla ladustatud kuni 60 000 tonni suhkrut. Suhkur on Eestis umbes kolm korda odavam kui Lätis, vahendab BBN majanduslehte Dienas Bizness.    Leht märgib, et pärast Eesti ja Läti ühinemist ELiga on suhkrut lihtne tuua Läti turule, sest kauba  liikumise kontrollimine muutub keerulisemaks kuna piiri praegusel kujul enam ei eksisteeri.    Läti suhkrutootjate teatel on osa Läti maiustustetootjaid juba sõlminud lepingud Eesti suhkru ostmiseks pärast 1. maid.    Andres Kärssin  ÄP